Period: Old Babylonian
Genre: Literary
Transliteration:
<SURFACE>
{d}šu{d}suen lugal-ŋu₁₀-ra u₃-na-a-dug₄
šar-ru-um-ba-ni gal-zu unken-na arad-zu na-ab-be₂-a
bad₃ gal mu-ri-iq-tidnim-e dim₂-me-de₃ kiŋ₂-gi₄-a-aš bi₂-gi₄
igi-zu mu-e-ŋar-ma igi-ni ma-an-ŋar-ma
mar-tu ma-da-aš mu-un-šub-šub-bu-uš
bad₃ du₃-u₃-de₃ ŋiri₃-bi ku₅-ru-de₃
{id₂}idigna {id₂}buranuna-bi-da
gu₂-ŋiri₃-bi a-šag₄-e nam-ba-e-šu₂-šu₂ a₂-še₃ mu-e-da-aŋ₂ kiŋ₂-še₃
zi-zi-da-ŋu₁₀-ne
gu₂ {id₂}ab₂-gal-ta en-na ma-da zi-mu-dar{ki}ra-še₃
...i₃-zig₃ <unk>
bad₃-bi <unk> danna-am₃ dim₂-e-da-ŋu₁₀-ne
dal-ba-na hur-saŋ <unk> a-bi-ka sa₂ di-da-ŋu₁₀-ne
dim₂-me-ŋu₁₀-še₃ mar-tu hur-saŋ-ga-ka ib₂-tuš-a ŋeštug₂ mu-ši-in-ak
si-mu-ur₄{ki} nam-tab-ba-ni-še₃ im-ma-da-ŋen
dal-ba-na hur-saŋ ebih{ki}ke₄ {ŋiš}tukul sag₃-ge-de₃ im-ma-ši-ŋen
u₃ ŋe₂₆-e erin₂ {gi}dusu i₃-il₂-il₂-eš-am₃ igi nu-um-mi-du₈
{ŋiš}tukul sag₃-ge-de₃...ri-ni-še₃ ba-ŋen-na
tukum-bi lugal-ŋa₂ an-na-kam
lu₂ kiŋ₂ ak-ne ha-ma-ab-tah-e a₂ ha-ma-ŋa₂-ŋa₂
gun₃-a ma-da sa₂ nu-ub-da-dug₄-ga dug₄-en-de₃-en
ma-da <unk>{ki}še₃ lu₂-kiŋ₂-gi₄-a mu-ni-gi₄
ma-da dim₂-ma-bi ba-da-kur₂
bad₃ du₃-u₃-de₃ nu-šub-be₂-en i₃-du₃-en u₃ {ŋiš}tukul i₃-sag₃-ge-en
gal-zu unken-na im-ri-a gu-la-am₃ he₂-em-ma-da-ri
dim₂-ma ma-da nu-ub-da-kur₂-ra na degₓ(RI) mu-un-e
ud lu₂-kiŋ₂-gi₄-a-ŋu₁₀ igi-zu-še₃ mu-e-ši-gi₄-a-ŋu₁₀
egir-ra-ni-ta {m}lu₂{d}nanna ensi₂ ma-da zi-mu-dar-ra{ki}še₃ lu₂{d}en-ki
lu₂-kiŋ₂-gi₄-a mu-ni-gi₄
<unk> erin₂ mu-e-ši-in-gi₄
lu₂ {gi}dusu ib₂-si lu₂ {ŋiš}tukul sag₃-ge bi₂-ib-tur
tukum-bi lugal-ŋu₁₀ erin₂ kiŋ₂ ak-de₃ du₈-u₃-bi ab-be₂
u₃-šub {ŋiš}tukul ga-an-da-sag₃
lu₂ gal-gal ma-da-za lu₂ in-ne-ši-in-gi₄
igi-ne-ne ma-an-ŋar-re-eš-ma
me-en-de₃ iri-iri en-nu-uŋ₃ nu-mu-da-ak-en-de₃-en
a-na-gin₇-nam ugnim a-ra-ab-šum₂-mu
lu₂-kiŋ₂-gi₄-a-ŋu₁₀ mu-na-ni-in-gi₄-eš
ud lugal-ŋu₁₀ a₂ mu-e-da-aŋ₂-ta
ud ten ŋi₆-ba kiŋ₂ im-mi-ib-gi₄-gi₄-in u₃ {ŋiš}tukul i₃-sag₃-ge-en
mu inim lugal-ŋa₂-ke₄ i₃-gub-be₂-en {ŋiš}tukul ib₂-lah₄-lah₄-e
usu nu-um-ŋar {ŋiš}tukul-ta nu-um-me-ge-en ud kur-kur he₂-en-dul
lugal-ŋu₁₀ he₂-en-zu

Cuneiform:
<SURFACE>
𒀭𒋗𒀭𒂗𒍪𒈗𒈬𒊏𒅇𒈾𒀀𒅗
𒊬𒊒𒌝𒁀𒉌𒃲𒍪𒌺𒈾𒀴𒍪𒈾𒀊𒁉𒀀
𒂦𒃲𒈬𒊑𒅅𒊊𒊊𒂊𒁶𒈨𒉈𒆥𒄄𒀀𒀸𒉈𒄄
𒅆𒍪𒈬𒂊𒃻𒈠𒅆𒉌𒈠𒀭𒃻𒈠
𒈥𒌅𒈠𒁕𒀸𒈬𒌧𒊒𒊒𒁍𒍑
𒂦𒆕𒅇𒉈𒄊𒁉𒋻𒊒𒉈
𒀀𒇉𒄘𒃼𒀀𒇉𒌓𒄒𒉣𒁉𒁕
𒄘𒄊𒁉𒀀𒊮𒂊𒉆𒁀𒂊𒋙𒋙𒀉𒂠𒈬𒂊𒁕𒉘𒆥𒂠
𒍣𒍣𒁕𒈬𒉈
𒄘𒀀𒇉𒀖𒃲𒋫𒂗𒈾𒈠𒁕𒍣𒈬𒁯𒆠𒊏𒂠
...𒉌𒍣<unk>
𒂦𒁉<unk>𒆜𒁍𒀀𒀭𒁶𒂊𒁕𒈬𒉈
𒊑𒁀𒈾𒄯𒊕<unk>𒀀𒁉𒅗𒁲𒁲𒁕𒈬𒉈
𒁶𒈨𒈬𒂠𒈥𒌅𒄯𒊕𒂵𒅗𒌈𒆪𒀀𒄑𒌆𒉿𒈬𒅆𒅔𒀝
𒋛𒈬𒌴𒆠𒉆𒋰𒁀𒉌𒂠𒅎𒈠𒁕𒁺
𒊑𒁀𒈾𒄯𒊕𒂗𒋾𒆠𒆤𒄑𒆪𒉺𒄀𒉈𒅎𒈠𒅆𒁺
𒅇𒂷𒂊𒂟𒄀𒅍𒉌𒅍𒅍𒌍𒀀𒀭𒅆𒉡𒌝𒈪𒂃
𒄑𒆪𒉺𒄀𒉈...𒊑𒉌𒂠𒁀𒁺𒈾
𒋗𒃻𒌉𒇲𒁉𒈗𒂷𒀭𒈾𒄰
𒇽𒆥𒀝𒉈𒄩𒈠𒀊𒈭𒂊𒀉𒄩𒈠𒂷𒂷
𒁯𒀀𒈠𒁕𒁲𒉡𒌒𒁕𒅗𒂵𒅗𒂗𒉈𒂗
𒈠𒁕<unk>𒆠𒂠𒇽𒆥𒄄𒀀𒈬𒉌𒄄
𒈠𒁕𒁶𒈠𒁉𒁀𒁕𒉽
𒂦𒆕𒅇𒉈𒉡𒊒𒁉𒂗𒉌𒆕𒂗𒅇𒄑𒆪𒉌𒉺𒄀𒂗
𒃲𒍪𒌺𒈾𒅎𒊑𒀀𒄖𒆷𒀀𒀭𒃶𒅎𒈠𒁕𒊑
𒁶𒈠𒈠𒁕𒉡𒌒𒁕𒉽𒊏𒈾𒊑𒈬𒌧𒂊
𒌓𒇽𒆥𒄄𒀀𒈬𒅆𒍪𒂠𒈬𒂊𒅆𒄄𒀀𒈬
𒂕𒊏𒉌𒋫𒁹𒇽𒀭𒋀𒆠𒉺𒋼𒋛𒈠𒁕𒍣𒈬𒁯𒊏𒆠𒂠𒇽𒀭𒂗𒆠
𒇽𒆥𒄄𒀀𒈬𒉌𒄄
<unk>𒂟𒈬𒂊𒅆𒅔𒄄
𒇽𒄀𒅍𒌈𒋛𒇽𒄑𒆪𒉺𒄀𒉈𒅁𒌉
𒋗𒃻𒌉𒇲𒁉𒈗𒈬𒂟𒆥𒀝𒉈𒂃𒅇𒁉𒀊𒁉
𒅇𒊒𒄑𒆪𒂵𒀭𒁕𒉺
𒇽𒃲𒃲𒈠𒁕𒍝𒇽𒅔𒉈𒅆𒅔𒄄
𒅆𒉈𒉈𒈠𒀭𒃻𒊑𒌍𒈠
𒈨𒂗𒉈𒌷𒌷𒂗𒉡𒌧𒉡𒈬𒁕𒀝𒂗𒉈𒂗
𒀀𒈾𒁶𒉆𒆠𒋢𒇻𒂠𒃻𒀀𒊏𒀊𒋧𒈬
𒇽𒆥𒄄𒀀𒈬𒈬𒈾𒉌𒅔𒄄𒌍
𒌓𒈗𒈬𒀉𒈬𒂊𒁕𒉘𒋫
𒌓𒋼𒈪𒁀𒆥𒅎𒈪𒅁𒄄𒄄𒅔𒅇𒄑𒆪𒉌𒉺𒄀𒂗
𒈬𒅗𒈗𒂷𒆤𒉌𒁺𒁉𒂗𒄑𒆪𒌈𒁻𒁻𒂊
𒀉𒆗𒉡𒌝𒃻𒄑𒆪𒋫𒉡𒌝𒈨𒄀𒂗𒌓𒆳𒆳𒃶𒂗𒌋𒌆
𒈗𒈬𒃶𒂗𒍪